ACC ส่งพัดลมแบรนด์หรูบุกตลาดกัมพูชา เจาะฐานลูกค้าตปท.รองรับAEC
ACC ส่งพัดลมแบรนด์หรูบุกตลาดกัมพูชา เจาะฐานลูกค้าตปท.รองรับAEC
6 มิ.ย. 2559

นายยุทธนา แต่ปางทอง กรรมการผู้จัดการ บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC เปิดเผยว่า บริษัทเตรียมนำสินค้าพัดลมพัดลมคุณภาพทั้ง 3 แบรนด์ ได้แก่ Air-le-gance ที่สุดของความหรูหรา, CompassEast ทันสมัยดีไซน์โฉบเฉียว, และ Sunlight คงความคลาสสิคไม่เสื่อมคลาย ร่วมออกบูธในงาน Cambodia Architect &amp; Decor 2016   ซึ่งจัดขึ้นระหว่างวันที่ 9 -11 มิ.ย.59 ที่  Diamond Island Convention &amp; ExhibitionCenter, พนมเปญ, กัมพูชา  บูธหมายเลข H1
“การไปออกบูธในประเทศกัมพูชาในครั้งนี้ ถือเป็นการขยายตลาดในต่างประเทศ เป็นครั้งแรกของ ACC เพื่อให้แบรนด์สินค้าพัดลมของบริษัทเป็นที่รู้จักในประเทศเพื่อนบ้าน  และเป็นการขยายฐานลูกค้าในต่างประเทศ เพื่อยึดหัวหาดในการเป็นผู้นำตลาด รองรับการเปิดเสรีเออีซี”นายยุทธนา กล่าว
ทั้งนี้ งานดังกล่าวถือเป็นครั้งแรกของงานสถาปนิกและการตกแต่งของประเทศกัมพูชา 2016 สำหรับการจัดงานแสดงสินค้าที่รองรับการแนวโน้มการเจริญเติบโตและความต้องการของ อุตสาหกรรมวัสดุการก่อสร้าง, การตกแต่งภายใน, เฟอร์นิเจอร์ และการตกแต่ง เพื่อรองรับตลาดของกัมพูชา  และพาผู้ประกอบการไทยไปขยายตลาดที่กัมพูชา จัดเป็นครั้งที่ 1 โดยขยายมาจากงานเมียนมาร์ ซึ่งจัดปีนี้เป็นครั้งที่ 3 และมีผู้ประกอบการ 70 กว่า บริษัทเข้าร่วมงาน
นายยุทธนา กล่าวว่า สำหรับแผนการดำเนินงานในปี 2559 บริษัทตั้งเป้าหมายว่า 35% ของรายได้รวมมาจากธุรกิจเทรดดิ้งพัดลม 12% ของรายได้รวมมาจากธุรกิจให้เช้าพื้นที่ และ 26% ของรายได้รวมมาจากธุรกิจโรงไฟฟ้า และ 27% ของรายได้รวมมาจากโครงการอสังหาริมทรัพย์ในจังหวัดสัตหีบ ที่จะรับรู้รายได้ประมาณ 60% ของมูลค่าโครงการ 190 ล้านบาท